5526 maranak katuqañatakiw wakichasipxi
Markasanx aka qhipha urunakanx sapa pä tunka mayan urunakakipana mara t’aqa (junio) phaxsinx willka kuti machaq mara aymara Andino Amazónico amtañatakiw wali wakichapxi. Ukhamakipanx kunayman suyunakanx jilpachax wak’an chiqanakaruw mistapxi, ukax willkan ch’amap katuqañataki. Ukataw kunapachatix willkax mistanki ukhax ampars alayar aptapxi. Janiw ukakikiti jan ukasti waxt’anakampi, kunayman phust’awinakampi ukhamaraki thuqt’awinakampiw katuqapxi.
Jichha maranx phisqha waranqa phisqha pataka pä tunka suxtani maranaka katuqañatakiw wakichasipxi. Jichhakamax yatiyawayapxiwa, khaysa Municipio Copacabana tuqin wakichasipxatapa, ukatx khaysa Municipio Calacoto tuqins ukhamarakiw wakichasipxi.
ayr_Latn ayr_Latn ayr_Latn